Diari Oficial de la Generalitat Valenciana


Sumari del DOGV 8326, del 27-06-2018 (2018/6236)

RESOLUCIÓ de 22 de juny de 2018, de la directora general d'Indústria i Energia, provisional de sol·licituds considerades desistides en relació a les ajudes convocades per la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calcer, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6236


Data del document
:   22-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 22 de juny de 2018, de la directora general d'Indústria i Energia, provisional de sol·licituds considerades desistides en relació a les ajudes convocades per la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calcer, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana. [2018/6236]  
  
  
  
Atenent la Resolució de 27 de desembre de 2017, de convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calcer, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.  
  
Considerant que la dita convocatòria queda sotmesa a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu Reglament sobre el procediment per a la concessió de subvencions.  
Atenent els resolcs tercer, cinqué i sisé de l'esmentada Resolució de 27 de desembre de 2017, on s'estableixen els requisits per a ser beneficiaris d'aquestes ajudes, les actuacions, projectes i despeses subvencionables.  
Considerant que segons el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, així com en el resolc onze de la convocatòria, la falta d'esmena dels documents o informacions requerits als sol·licitants suposarà que se'ls tindrà per desistits de la seua sol·licitud.  
Vista la proposta de la comissió tècnica instructora, en relació a la documentació aportada per les empreses, i les causes que justifiquen tindre per desistides les sol·licituds que no han sigut esmenades en temps i forma.  
En aplicació de les competències establides en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions; en el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la delegació de competències establida en els articles 9 i 12 de l'Ordre de 22/2016, de bases reguladores, on es delega en la directora general de Indústria i Energia la competència per a la instrucció, així com per a resoldre la concessió o denegació de les ajudes a què es refereix aquesta convocatòria, acorde:  
  
Primer  
Dictar resolució provisional per la qual es tenen per desistides les sol·licituds d'ajudes incloses en el llistat annex a aquesta resolució, per les causes que s'hi detallen.  
  
Segon  
Ordenar la publicació d'aquesta resolució provisional en el Diari Oficial de la Generalitat Valenciana, així com la seua posada a disposició dels interessats a través de la seu electrònica de la Generalitat.  
  
Tercer  
Concedir a les empreses interessades un termini de 10 dies hàbils, a comptar des de l'endemà de la publicació en el Diari Oficial de la Generalitat Valenciana de la present resolució provisional, per a formular les al·legacions que estimen oportunes a través del tràmit d'aportació de documentació www.gva.es/es/inicio/procedimientos'id\_Proc=15948  
  
València, 22 de juny de 2018.- La directora general d'Indústria i Energia: Maria Empar Martínez Bonafé.